מחר 
מחר אנחנו נצא אל חוף נחל ירוק ; במימיו איבדה החמה טבעת זהב; אנחנו נשוט בסירה בנחל ירוק, ; עמוק, עמוק במימיו טבעת זהב. ; המכמורת תרד למצולה, ; תעלה הטבעת ברשת. ; תענדנה על אצבעי: הרי את מקודשת! ; מחר בערב יהיה בשמים לבלוב, ; יהיה ערב היפה בריבוא ערבים, ; ואתה תביא לי זמיר מזמר בכלוב ; ותתלה אותו בחלוני המלא כוכבים. ; נשמע שיר אחד ונשלח הציפור לחופשי, ; היא תעזבנו בחדווה ואנחנו לא נהיה עצובים. ; שאהבה נפשי, שאהבה נפשי, ; מחר יהיה ערב היפה בריבוא ערבים. ; המכמורת תרד למצולה... ; אולי מחר אני אהיה יפה מאוד ; ובשחור אישוניך אהיה לבנה, ; ותראינה עיניך, כי אני יפה מאוד ; ומצחי טהור כאור הלבנה. ; אולי מחר אני אהיה צעירה מאוד ; ואהבתי מאירה מאוד, ; ואהבתך ; כמו חזרה מנכר לביתך. ; הה, מה טוב לו לשב מנכר. ; מחר, שאהבה נפשי, ; מחר, שאהבה נפשי ; אולי - מחר; 